ddrg/super_eurlex huggingface dataset:
HU Az Európai Unió Hivatalos Lapja C 46/19

A Törvényszék 2016. december 13-i ítélete – IPSO kontra EKB

(T-713/14. sz. ügy) (1)

((„EKB - Az EKB személyi állománya - Időszakos munkavállalók - Ugyanezen időszakos munkavállaló szerződése maximális időtartamának korlátozása - Megsemmisítés iránti kereset - Megtámadható aktus - Közvetlen és személyében való érintettség - Az eljáráshoz fűződő érdek - Keresetindítási határidő - Elfogadhatóság - A tájékoztatási kötelezettség és a felperes szakszervezettel való konzultációs kötelezettség megsértése - Szerződésen kívüli felelősség”))

(2017/C 046/21)

Az eljárás nyelve: francia

Felek

Felperes: Organisation des salariés auprès des institutions européennes et internationales en République fédérale d’Allemagne (International and European Public Services Organisation) (a Németországi Szövetségi Köztársaságban működő uniós és nemzetközi intézményeknél alkalmazott munkavállalók szervezete) (IPSO) (Frankfurt am Main, Németország) (képviselő: L. Levi ügyvéd)

Alperes: Európai Központi Bank (képviselők kezdetben: B. Ehlers, I. Köpfer és M. López Torres, később: Ehlers, P. Pfeifhofer és F. Malfrère meghatalmazottak, segítőjük: B. Wägenbaur ügyvéd)

Az ügy tárgya

Egyfelől az EUMSZ 263. cikkre alapított, az EKB igazgatósága azon 2014. május 20-i határozatának megsemmisítése iránti kérelem, amely két évben korlátozza a maximális időtartamot, ameddig az EKB titkársági és adminisztratív feladatokat ellátó ugyanazon időszakos munkavállaló szolgáltatásait igénybe veheti, és másfelől az EUMSZ 268. cikkre alapított, az elszenvedett nem vagyoni kár megtérítése iránti kérelem.

Az ítélet rendelkező része

1) A Törvényszék megsemmisíti az Európai Központi Bank (EKB) igazgatósága azon 2014. május 20-i határozatát, amely két évben korlátozza a maximális időtartamot, ameddig az EKB titkársági és adminisztratív feladatokat ellátó ugyanazon időszakos munkavállaló szolgáltatásait igénybe veheti.

2) A Törvényszék a keresetet ezt meghaladó részében elutasítja.

3) Az EKB viseli saját költségeit, valamint az Organisation des salariés auprès des institutions européennes et internationales en République fédérale d’Allemagne (International and European Public Services Organisation) (a Németországi Szövetségi Köztársaságban működő uniós és nemzetközi intézményeknél alkalmazott munkavállalók szervezete) (IPSO) részéről felmerült költségek háromnegyedét. Az IPSO viseli saját költségeinek egy negyedét.

(1) HL C 431., 2014.12.1.
HU Az Európai Unió Hivatalos Lapja C 38/27

A Törvényszék 2016. december 15-i ítélete – Spanyolország kontra Bizottság

(T-808/14. sz. ügy) (1)

((„Állami támogatások - Digitális televíziózás - A szárazföldi digitális televíziózás Kasztília-La Mancha távoli és kevésbé urbanizált területein történő előmozdítása érdekében nyújtott támogatás - A támogatásokat a belső piaccal összeegyeztethetetlennek nyilvánító határozat - A vállalkozás fogalma - Gazdasági tevékenység - Előny - Általános gazdasági érdekű szolgáltatás - A verseny torzítása - Az EUMSZ 107. cikk (3) bekezdésének c) pontja - Gondossági kötelezettség - Ésszerű határidő - Jogbiztonság - Egyenlő bánásmód - Arányosság - Szubszidiaritás - Információhoz való jog”))

(2017/C 038/36)

Az eljárás nyelve: spanyol

Felek

Felperes: Spanyol Királyság (képviselők: kezdetben A. Rubio González, később A. Gavela Llopis, abogados del Estado)

Alperes: Európai Bizottság (képviselők: É. Gippini Fournier, P. Němečková és B. Stromsky meghatalmazottak)

Az ügy tárgya

A szárazföldi digitális televíziózás Kasztília-La Mancha távoli és kevésbé urbanizált területein történő előmozdítása érdekében a Kasztília-La Mancha hatóságai által nyújtott, SA.27408 ([C 24/2010] [ex NN 37/2010, ex CP 19/2009]) állami támogatásra vonatkozó, 2014. október 1-jei C(2014) 6846 final bizottsági határozat – amelyet a 2015. október 20-i, a C(2014) 6846 final határozat bizonyos hibáit kijavító C(2015) 7193 final határozat módosított – megsemmisítése iránti, az EUMSZ 263. cikken alapuló kérelem.

Az ítélet rendelkező része

1) A Törvényszék a keresetet elutasítja.

2) A Törvényszék a Spanyol Királyságot kötelezi a költségek viselésére.

(1) HL C 34., 2015.2.2.
HU Az Európai Unió Hivatalos Lapja C 121/24

A Törvényszék 2017. február 28-i ítélete –Canadian Solar Emea és társai kontra Tanács

(T-162/14. sz. ügy) (1)

((„Dömping - Kínából származó vagy ott feladott kristályos szilícium fotovillamos modulok és alapvető részeik (azaz elemek) behozatala - Végleges dömpingellenes vám - Kötelezettségvállalások - Megsemmisítés iránti kereset - Eljáráshoz fűződő érdek - Elfogadhatóság - Exportáló ország - A vizsgálat terjedelme - Mintavétel - Rendes érték - Az érintett termék meghatározása - A piacgazdasági feltételek alapján működő vállalkozás jogállásának a megadása iránti kérelem elfogadásának a határideje - Az új rendelkezések időbeli hatálya - Kár - Okozati összefüggés”))

(2017/C 121/34)

Az eljárás nyelve: angol

Felek

Felperesek: Canadian Solar Emea GmbH (München, Németország), Canadian Solar Manufacturing (Changshu), Inc. (Changshu, Kína), Canadian Solar Manufacturing (Luoyang), Inc. (Luoyang, Kína), Csi Cells Co. Ltd (Suzhou, Kína), Csi Solar Power (China), Inc. (Suzhou) (képviselők: kezdetben A. Willems, S. De Knop és J. Charles, később A. Willems és S. De Knop ügyvédek)

Alperes: az Európai Unió Tanácsa (képviselők: B. Driessen meghatalmazott, segítői: B. O’Connor solicitor és S. Gubel ügyvéd)

Az alperest támogató beavatkozó: Európai Bizottság (képviselők: kezdetben J.-F. Brakeland, T. Maxian Rusche és A. Stobiecka-Kuik, később J.-F. Brakeland, T. Maxian Rusche és A. Demeneix meghatalmazottak)

Az ügy tárgya

Az EUMSZ 263. cikken alapuló, és a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. december 2-i 1238/2013/EU tanácsi végrehajtási rendeletnek (HL 2013. L 325., 1. o.) a felpereseket érintő részében történő megsemmisítése iránti kérelem.

Az ítélet rendelkező része

1) A Törvényszék a keresetet elutasítja.

2) A Törvényszék a Canadian Solar Emea GmbH-t, a Canadian Solar Manufacturing (Changshu), Inc.-et, a Canadian Solar Manufacturing (Luoyang), Inc.-et, a Csi Cells Co. Ltd-t és a Csi Solar Power (China), Inc.-et arra kötelezi, hogy a saját költségeiken túlmenően viseljék az Európai Unió Tanácsának a költségeit is.

3) Az Európai Bizottság maga viseli a saját költségeit.

(1) HL C 135., 2014.5.5.
HU Az Európai Unió Hivatalos Lapja C 70/15

A Törvényszék 2017. január 25-i ítélete – ANKO kontra Bizottság

(T-768/14. sz. ügy) (1)

((„Választottbírósági kikötés - A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) keretében megkötött támogatási szerződések - Pocemon projekt - Támogatható kiadások - Viszontkereset - A kifizetett összegek visszafizetése - Késedelmi kamat”))

(2017/C 070/21)

Az eljárás nyelve: görög

Felek

Felperes: ANKO AE Antiprosopeion, Emporeiou kai Viomichanias (Athén, Görögország) (képviselő: V. Christianos ügyvéd)

Alperes: Európai Bizottság (képviselők: R. Lyal és P. Arenas meghatalmazottak, segítőjük: O. Lytra ügyvéd)

Az ügy tárgya

Egyfelől az EK 272. cikken alapuló, annak megállapítására irányuló kérelem, hogy megalapozatlan a Bizottságnak a „Point Of CarE MONitoring and Diagnostics for Autoimmune Diseases” projekt finanszírozására vonatkozó, a kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) keretében megkötött 216088. sz. szerződés végrehajtásaképpen a felperes számára kifizetett összeg visszatérítése iránti kérelme, másfelől a felperesnek az e megállapodás végrehajtásaképpen jogosulatlanul kifizetett összeg visszatérítésére irányuló viszontkereset

Az ítélet rendelkező része

1) A Törvényszék elutasítja az AE Antiprosopeion, Emporeiou kai Viomichanias által benyújtott keresetet.

2) A Törvényszék az AE Antiprosopeion, Emporeiou kai Viomichaniast kötelezi arra, hogy fizessen meg az Európai Bizottság számára 377 733,93 euró összeget, 2014. május 3-tól az említett összeg teljes visszafizetéséig számított, 3,75 % mértékű késedelmi kamatokkal növelve.

3) A Törvényszék az AE Antiprosopeion, Emporeiou kai Viomichaniast kötelezi a költségek viselésére.

(1) HL C 65., 2015.2.23.
C 328/35

A Törvényszék 2018. július 12-i ítélete – Furukawa Electric kontra Bizottság

(T-444/14. sz. ügy) (1)

((„Verseny - Kartellek - Az elektromos kábelek európai piaca - Az EUMSZ 101. cikk megsértését megállapító határozat - Egységes és folyamatos jogsértés - A jogsértés bizonyítéka - A részvétel időtartama - A bírság összegének kiszámítása - A jogsértés súlya - Korlátlan felülvizsgálati jogkör”))

(2018/C 328/46)

Az eljárás nyelve: angol

Felek

Felperes: Furukawa Electric Co. Ltd (Tokió, Japán) (képviselők: C. Pouncey, A. Luke és L. Geary solicitors)

Alperes: Európai Bizottság (képviselők: A. Biolan, C. Giolito és H. van Vliet meghatalmazottak, segítőjük: M. Johansson ügyvéd)

A felperest támogató beavatkozó fél: Viscas Corp. (Tokió, Japán) (képviselő: J.-F. Bellis ügyvéd)

Az ügy tárgya

Egyrészt az [EUMSZ] 101. cikk és az [EGT]-Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2-án hozott C(2014) 2139 final bizottsági határozatnak a felperest érintő részében történő részleges megsemmisítése iránt, másrészt pedig a vele szemben kiszabott bírság összegének csökkentése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A Törvényszék a Furukawa Electric Co. Ltd-t kötelezi a saját költségein felül az Európai Bizottság költségeinek viselésére.

3) A Viscas Corp. maga viseli saját költségeit.

(1) HL C 303., 2014.9.8.
C 328/32

A Törvényszék 2018. július 12-i ítélete – Viscas kontra Bizottság

(T-422/14. sz. ügy) (1)

((„Verseny - Kartellek - Az elektromos kábelek európai piaca - Az EUMSZ 101. cikk megsértését megállapító határozat - Egységes és folyamatos jogsértés - A jogsértés bizonyítéka - A részvétel időtartama - Nyilvános elhatárolódás - A bírság összegének kiszámítása - A jogsértés súlya - Korlátlan felülvizsgálati jogkör”))

(2018/C 328/42)

Az eljárás nyelve: angol

Felek

Felperes: Viscas Corp. (Tokió, Japán) (képviselő: J.-F. Bellis ügyvéd)

Alperes: Európai Bizottság (képviselők: C. Giolito, L. Parpala, H. van Vliet és A. Biolan meghatalmazottak, segítőjük: B. Doherty barrister)

A felperest támogató beavatkozó fél: Furukawa Electric Co. Ltd (Tokió) (képviselők: C. Pouncey, A. Luke és L. Geary ügyvédek)

Az ügy tárgya

Egyrészt az [EUMSZ] 101. cikk és az [EGT]-Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2-án hozott C(2014) 2139 final bizottsági határozatnak a felperest érintő részében történő részleges megsemmisítése iránt, másrészt pedig a vele szemben kiszabott bírság összegének csökkentése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A Törvényszék a Viscas Corp.-ot kötelezi a saját költségein felül az Európai Bizottság költségeinek viselésére.

3) A Furukawa Electric Co. Ltd maga viseli saját költségeit.

(1) HL C 303., 2014.9.8.
A Törvényszék 2018. július 12-i ítélete – The Goldman Sachs Group kontra Bizottság

(T-419/14. sz. ügy) (1)

((„Verseny - Kartellek - Az elektromos kábelek európai piaca - Az EUMSZ 101. cikk megsértését megállapító határozat - Egységes és folyamatos jogsértés - A jogsértés betudhatósága - Vélelem - Mérlegelési hiba - Az ártatlanság vélelme - Jogbiztonság - A személyes felelősség elve - Korlátlan felülvizsgálati jogkör”))

(2018/C 328/41)

Az eljárás nyelve: angol

Felek

Felperes: The Goldman Sachs Group, Inc. (New York, New York, Egyesült Államok) (képviselők: W. Deselaers, J. Koponen és A. Mangiaracina ügyvédek)

Alperes: Európai Bizottság (képviselők: C. Giolito, L. Malferrari, H. van Vliet és J. Norris-Usher meghatalmazottak)

Az alperest támogató beavatkozó felek: Prysmian SpA (Milánó, Olaszország) és Prysmian Cavi e Sistemi Srl (Milánó) (képviselők: C. Tesauro, F. Russo és L. Armati ügyvédek)

Az ügy tárgya

Egyrészt az [EUMSZ] 101. cikk és az [EGT]-Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2-án hozott C(2014) 2139 final bizottsági határozatnak a felperest érintő részében történő megsemmisítése iránt, valamint másrészt a vele szemben kiszabott bírság összegének csökkentése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A The Goldman Sachs Group, Inc. maga viseli saját költségeit, valamint az Európai Bizottság költségeit.

3) A Prysmian SpA és a Prysmian Cavi e Sistemi Srl maga viseli saját költségeit.

(1) HL C 282., 2014.8.25.
T-561/14. sz. ügy: A Törvényszék 2018. április 23-i ítélete – One of Us és társai kontra Bizottság („Intézményi jog — Európai polgári kezdeményezés — Kutatáspolitika — Közegészség — Fejlesztési együttműködés — Az emberi embriók megsemmisítésével járó tevékenységek Unió általi finanszírozása — A 211/2011/EU rendelet 10. cikke (1) bekezdésének c) pontja szerinti bizottsági közlemény — Megsemmisítés iránti kereset — Perképesség — Megtámadható aktus — Részleges elfogadhatatlanság — Bírósági felülvizsgálat — Indokolási kötelezettség — Nyilvánvaló értékelési hiba”)

A Törvényszék 2018. április 23-i ítélete – One of Us és társai kontra Bizottság

(T-561/14. sz. ügy) ( 1 )

„(„Intézményi jog — Európai polgári kezdeményezés — Kutatáspolitika — Közegészség — Fejlesztési együttműködés — Az emberi embriók megsemmisítésével járó tevékenységek Unió általi finanszírozása — A 211/2011/EU rendelet 10. cikke (1) bekezdésének c) pontja szerinti bizottsági közlemény — Megsemmisítés iránti kereset — Perképesség — Megtámadható aktus — Részleges elfogadhatatlanság — Bírósági felülvizsgálat — Indokolási kötelezettség — Nyilvánvaló értékelési hiba”)”

Felek

Felperesek: European Citizens’ Initiative One of Us és a mellékletben megnevezett többi felperes (képviselők: kezdetben C. de La Hougue, később J. Paillot ügyvédek, és végül P. Diamond barrister)

Alperes: Európai Bizottság (képviselők: J. Laitenberger és H. Krämer meghatalmazottak)

A felperest támogató beavatkozó: Lengyel Köztársaság (képviselők: M. Szwarc, A. Miłkowska és B. Majczyna meghatalmazottak)

Az alperest támogató beavatkozók: Európai Parlament (képviselők: kezdetben U. Rösslein és E. Waldherr, később U. Rösslein és R. Crowe meghatalmazottak), az Európai Unió Tanácsa (képviselők: E. Rebasti és K. Michoel meghatalmazottak)

Az ügy tárgya

Az „Uno di noi” címet viselő európai polgári kezdeményezésről szóló, 2014. május 28-i COM(2014) 355 final bizottsági közlemény megsemmisítése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A European Citizens’ Initiative One of Us és a mellékletben megnevezett többi felperes maga viseli saját költségeit és az Európai Bizottság részéről felmerült költségeket.

3) A Lengyel Köztársaság, az Európai Parlament és az Európai Unió Tanácsa maga viseli saját költségeit.

( 1 ) HL C 409., 2014.11.17.
A Törvényszék 2018. november 15-i ítélete – Tempus Energy és Tempus Energy Technology kontra Bizottság

(T-793/14. sz. ügy) (1)

((„Állami támogatások - Kapacitáspiac az Egyesült Királyságban - Támogatási program - Az EUMSZ 108. cikk (2) és (3) bekezdése - A kétség 659/1999/EK rendelet 4. cikkének (3) vagy (4) bekezdése értelmében vett fogalma - A 2014/2020 közötti időszakban nyújtott környezetvédelmi és energetikai állami támogatásokról szóló iránymutatás - Kifogást nem emelő határozat - A hivatalos vizsgálati eljárás megindításának hiánya - Az érintett felek eljárási jogai”))

(2019/C 16/43)

Az eljárás nyelve: angol

Felek

Felperesek: Tempus Energy Ltd (Worcester, Egyesült Királyság) és Tempus Energy Technology Ltd (Cheltenham, Egyesült Királyság) (képviselők: kezdetben J. Derenne, J. Blockx, C. Ziegler és M. Kinsella, később J. Derenne, J. Blockx és C. Ziegler és végül J. Derenne és C. Ziegler ügyvédek)

Alperes: Európai Bizottság (képviselők: É. Gippini Fournier, R. Sauer, K. Herrmann és P. Němečková meghatalmazottak)

Az alperest támogató beavatkozó: Nagy-Britannia és Észak-Írország Egyesült Királysága (képviselők: kezdetben C. Brodie és L. Christie meghatalmazottak, segítőjük: G. Facenna QC, később S. Simmons, M. Holt, C. Brodie, és S. Brandon meghatalmazottak, segítőjük: G. Facenna QC, később M. Holt, C. Brodie, és S. Brandon és D. Robertson meghatalmazottak, segítőjük: G. Facenna QC, és végül S. Brandon meghatalmazott)

Az ügy tárgya

A 2014. július 23-i azon C(2014) 5083 final bizottsági határozat megsemmisítése iránt az EUMSZ 263. cikk alapján benyújtott kérelem, amelyben a Bizottság nem emel kifogást az Egyesült Királyság kapacitáspiacára irányuló támogatási programmal szemben, mert az szerinte az EUMSZ 107. cikk (3) bekezdésének c) pontja alapján összeegyeztethető a belső piaccal (2014/N-2. sz. állami támogatás) (HL 2014. C 348., 5. o.).

Az ítélet rendelkező része

1) A Törvényszék megsemmisíti a 2014. július 23-i azon C(2014) 5083 final bizottsági határozatot, amelyben a Bizottság nem emel kifogást az Egyesült Királyság kapacitáspiacára irányuló támogatási programmal szemben, mert az szerinte az EUMSZ 107. cikke (3) bekezdésének c) pontja alapján összeegyeztethető a belső piaccal (2014/N-2. sz. állami támogatás).

2) Az Európai Bizottság viseli a saját költségeit, valamint a Tempus Energy Ltd és a Tempus Energy Technology Ltd részéről felmerült költségeket.

3) Az Egyesült Királyság maga viseli saját költségeit.

(1) HL C 81., 2015.3.9.
A Törvényszék 2018. szeptember 13-i ítélete – Gazprom Neft kontra Tanács

(T-735/14. és T-799/14. sz. egyesített ügyek) (1)

((„Közös kül- és biztonságpolitika - Az ukrajnai helyzetet destabilizáló orosz intézkedések miatt hozott korlátozó intézkedések - A felperes nevének a korlátozó intézkedések hatálya alá tartozó szervezetek jegyzékébe való felvétele, majd a jegyzéken való fenntartása - Indokolási kötelezettség - Jogalap - Az Európai Unió és Oroszország közötti partnerségi és együttműködési megállapodás - A tulajdonhoz való jog - Gazdasági tevékenység gyakorlásához való jog - Arányosság”))

(2018/C 392/19)

Az eljárás nyelve: angol

Felek

Felperes: Gazprom Neft PAO, korábban Gazprom Neft OAO (Szentpétervár, Oroszország) (képviselők: L. Van den Hende, J. Charles ügyvédek és S. Cogman solicitor)

Alperes: az Európai Unió Tanácsa (képviselők: M. Bishop és S. Boelaert meghatalmazottak)

Az alperest támogató beavatkozó felek: Nagy-Britannia és Észak-Írország Egyesült Királysága (képviselők kezdetben: C. Brodie és S. Simmons, később: C. Brodie és V. Kaye, majd: C. Brodie, C. Crane és S. Brandon, végül C. Brodie, R. Fadoju és S. Brandon meghatalmazottak, segítőik: G. Facenna, QC és C. Banner barrister), Európai Bizottság (képviselők: Havas L., T. Scharf és D. Gauci meghatalmazottak)

Az ügy tárgya

Először is a 2014. szeptember 8-i 2014/659/KKBP tanácsi határozattal (HL 2014. L 271., 54. o.) és a 2014. december 4-i (KKBP) 2014/872/KKBP tanácsi határozattal (HL 2014. L 349., 58. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 2014/512/KKBP tanácsi határozat (HL 2014. L 229., 13. o.) 1. cikke (2) bekezdése b)–d) pontjának, 1. cikke (3) és (4) bekezdésének, 4. cikkének, 4a. cikkének, 7. cikke (1) bekezdése a) pontjának és III. mellékletének, valamint másodszor a 2014. szeptember 8-i 960/2014/EU tanácsi rendelettel (HL 2014. L 271., 3. o.) és a 2014. december 4-i 1290/2014/EU tanácsi rendelettel (HL 2014. L 349., 20. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet (HL 2014. L 229., 1. o.; helyesbítés: HL 2014. L 246., 59. o.) 3. cikkének, 3a. cikkének, 4. cikke (3) és (4) bekezdésének, 5. cikke (2) bekezdése b)–d) pontjának, 5. cikke (3) és (4) bekezdésének, 11. cikke (1) bekezdése a) pontjának és VI. mellékletének megsemmisítése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a T-735/14. és a T-799/14. sz. ügyet az ítélethozatal céljából egyesíti.

2) A Törvényszék a keresetet elutasítja.

3) A Törvényszék a Gazprom Neft PAO-t kötelezi a saját költségein felül az Európai Unió Tanácsa részéről felmerült költségek viselésére.

4) Az Európai Bizottság, valamint Nagy-Britannia és Észak-Írország Egyesült Királysága maguk viselik saját költségeiket.

(1) HL C 448., 2014.12.15.
3)

A The Goldman Sachs Group, Inc. és a Pirelli & C. SpA maga viseli saját költségeit.
A Törvényszék 2018. december 12-i ítélete – Mylan Laboratories és Mylan kontra Bizottság

(T-682/14. sz. ügy) (1)

((„Verseny - Kartellek - A szív- és érrendszeri megbetegedések kezelésére szánt perindopril gyógyszer originális és generikus változatának piaca - Az EUMSZ 101. cikk megsértését megállapító határozat - A szabadalmi jogviták egyezség útján történő rendezése - Potenciális verseny - Cél általi versenykorlátozás - A versenyjog és a szabadalmi jog közötti egyensúly - A jogsértő magatartás betudása - Bírságok”))

(2019/C 82/29)

Az eljárás nyelve: angol

Felek

Felperesek: Mylan Laboratories Ltd (Haidarábád, India) és Mylan, Inc. (Canonsburg, Pennsylvania, Egyesült Államok) (képviselők: S. Kon, C. Firth és C. Humpe solicitors)

Alperes: Európai Bizottság (képviselők kezdetben: F. Castilla Contreras, T. Vecchi és B. Mongin, később: F. Castilla Contreras, B. Mongin és C. Vollrath meghatalmazottak, segítőjük: S. Kingston barrister)

Az ügy tárgya

Elsődlegesen az EUMSZ 101. és EUMSZ 102. cikk alkalmazására vonatkozó eljárásban (AT.39612 – „perindopril [Servier]” ügy) 2014. július 9-én hozott C(2014) 4955 final bizottsági határozat felperesekre vonatkozó részében való megsemmisítése és másodlagosan az említett határozatban a felperesekre kiszabott bírság törlése vagy e bírság összegének csökkentése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A Törvényszék a Mylan Laboratories Ltd-t és a Mylan, Inc.-et kötelezi a költségek viselésére.

(1) HL C 431., 2014.12.1.
HU Az Európai Unió Hivatalos Lapja C 111/23

A Törvényszék 2016. február 19-i ítélete – Infinite Cycle Works kontra OHIM – Chance Good Ent. (INFINITY)

(T-30/15. sz. ügy) (1)

((„Közösségi védjegy - Felszólalási eljárás - Az INFINTY közösségi szóvédjegy bejelentése - INFINI korábbi közösségi szóvédjegy - Viszonylagos kizáró ok - Összetéveszthetőség - A 207/2009/EK rendelet 8. cikke (1) bekezdésének b) pontja”))

(2016/C 111/27)

Az eljárás nyelve: angol

Felek

Felperes: Infinite Cycle Works Ltd (Delta, Kanada) (képviselők: E. Manresa Medina és J.M. Manresa Medina ügyvédek)

Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: M. Rajh meghatalmazott)

A másik fél a fellebbezési tanács előtti eljárásban, beavatkozó fél a Törvényszék előtti eljárásban: Chance Good Ent. Co., Ltd (Changhua, Tajvan) (képviselők: P. Rath és W. Festl-Wietek ügyvédek)

Az ügy tárgya

Az OHIM második tanácsának a Chance Good Ent. Co., Ltd és az Infinite Cycle Works Ltd közötti felszólalási eljárással kapcsolatban 2014. október 30-án hozott határozata (R 2308/2013-2. sz. ügy) ellen benyújtott kereset.

Az ítélet rendelkező része

1) A Törvényszék a keresetet elutasítja.

2) A Törvényszék az Infinite Cycle Works Ltd-t kötelezi a költségek viselésére.

(1) HL C 89., 2015.3.16.